ប៉ាពួភាគនិរតី

ប៉ាពួភាគនិរតី (ឥណ្ឌូនេស៊ី ; Papua Barat Daya ) គឺជាខេត្តទី៣៨ របស់ឥណ្ឌូនេស៊ី ដែលត្រូវបានបង្កើតឡើង ហើយត្រូវបានបំបែកចេញពី ខេត្តប៉ាពួខាងលិច នៅថ្ងៃទី ៨ ខែធ្នូ ឆ្នាំ ២០២២។  ទោះបីជាត្រូវបានគេដាក់ឈ្មោះថា "ភាគនិរតី" ក៏ដោយ តាមពិតទៅ នេះគឺជា ឈ្មោះខុស ហើយខេត្តនេះមានទីតាំងនៅជ្រុងពាយ័ព្យនៃ ខេត្តប៉ាពួឥណ្ឌូនេស៊ី ។ ខេត្តនេះរួមមានតំបន់ សុរុងធំ ( ឥណ្ឌូនេស៊ី ; Sorong Raya) ដែលមានក្រុង សូរុង ស្រុកសូរុង ស្រុកសូរុងខាងត្បូង ស្រុកម៉ៃប្រាត ស្រុកតាំប្រ៊ូវ និង ស្រុករ៉ាចាអាំផាត ។    សេចក្តីព្រាងច្បាប់ (RUU) ស្តីពីការបង្កើតខេត្តប៉ាពួរភាគនិរតីត្រូវបានអនុម័ត (ដោយច្បាប់លេខ ២៩ ឆ្នាំ ២០២២) ហើយវាបានក្លាយជាខេត្តទី ៣៨ នៅក្នុងប្រទេសឥណ្ឌូនេស៊ី ដែលមានប្រសិទ្ធភាពចាប់ពីថ្ងៃទី ៨ ខែធ្នូ ឆ្នាំ ២០២២។ 

ភាគនិរតីនៃខេត្តប៉ាពួរ ស្ថិតនៅផ្នែកពាយ័ព្យនៃតំបន់ដែលគេស្គាល់ថាជាឧបទ្វីបដូបេរ៉ៃ ឬ ឧបទ្វីបក្បាលបក្សី ។ ចំណុចខាងលិចបំផុតរបស់ខេត្តនេះ រួមមានតំបន់ការពារនៃ កោះរ៉ាចាអាំផាត ដែលមានសត្វសមុទ្រជាច្រើនប្រភេទ។   ខេត្តប៉ាពួរភាគនិរតី ស្ថិតនៅជុំវិញទីរួមខេត្តសូរុង ដែលជាមជ្ឈមណ្ឌលសំខាន់សម្រាប់ឧស្សាហកម្មប្រេង និងឧស្ម័នរបស់តំបន់ និងជាច្រកទ្វារទៅកាន់ខេត្តប៉ាពួរ។ ជាមួយនឹងកំពង់ផែ និងអាកាសយានដ្ឋានទំនើបៗ សូរុង គឺជាទីក្រុងមួយក្នុងចំណោមទីក្រុងដែលមានការអភិវឌ្ឍច្រើនបំផុតនៅក្នុងខេត្តប៉ាពួរ។  ខេត្តប៉ាពួរភាគនិរតី គឺជាជម្រកនៃប្រព័ន្ធអេកូឡូស៊ីជាច្រើនដែលត្រូវបានអភិរក្ស រួមទាំងព្រៃត្រូពិច និងភ្នំ។ ជាពិសេស ស្រុកតាំប៊្រូវ គឺជាគោលដៅ មើលសត្វស្លាប ដ៏ពេញនិយម ហើយបានប្រកាសតំបន់របស់ខ្លួនជាតំបន់អភិរក្ស ដើម្បីលើកកម្ពស់ទេសចរណ៍អេកូឡូស៊ី។  

 ឯកសារយោង